open-index/open-wikipedia-markdown huggingface dataset:
V5856 Стрелец

лево|мини|Светлинската крива на V5856 Стрелец исцртана од податоците на АЗНПЅ.
**V5856 Стрелец** (Sagittarii), исто така позната како **Нов стрелец** (Nova Sagittarii) **2016 број 4**, ― поранешна 4-та и најсветла нова што се случила во соѕвездието Стрелец во текот на 2016 година. Откриена била од Сенебесното автоматско истражување за супернови (што му го доделило името ASASSN-16ma) на 25.02 октомври 2016 година, во тоа време имала привидна ѕвездена величина од 13,7. Била независно откриен од Јукио Сакурај од Мито, Ибараки, Јапонија на 26.38 октомври 2016 година, и тогаш достигнала јачина од 10.4 степени. Ја достигнала својата максимална осветленост од 5,4 степени, со што станала видлива со голо око, на 8 ноември 2016 година. Новата се случила во рамките на регионот на небото следен од страна на оптичкиот гравитациски микролеќен опит (OGLE), и таа група објавила дека нема ѕвезда посветла од 22 степени (I група) била видена кај положбата на новата пред својот избув.

V5856 Стрелец брзо опаднала од максималната осветленост, избледувајќи за 2 степени за 11,3 дена и 3 степени за 14,5 дена. Затоа е класифицирана како „брза“ нова во шемата за класификација на Сесилија Пејн-Гапошкин. Новата покажала два врвови: врв „огнена топка“ што одговара на слободно проширливиот материјал исфрлен од избувот и, скоро една недела подоцна, вториот посјаен врв се совпадна навреме со откривањето на γ-зраците од новата преку Ферми-ЛАТ. Врвот на огнената топка се случила во различни времиња во зависност од брановата должина на светлината што се набљудува, но вториот врв се случил во исто време за сите бранови должини. 
мини|Местоположбата на V5856 Стрелец (заокружена со црвено).
Сите нови се бинарни ѕвезди, со „дарителска“ ѕвезда  која кружи околу белото џуџе. Двете ѕвезди се толку блиску една до друга што материјата се пренесува од дарителот на белото џуџе. Во случајот со V5856 Стрелец, отсуството на откривање на потомок во сликите на OGLE предложува дека дарителоот е џуџеста ѕвезда.

## Наводи

Категорија:Променливи ѕвезди со ознаки
Категорија:Астрономски тела откриени во 2016 година
Категорија:Стрелец (соѕвездие)
Категорија:Нови
V1369 Кентаур

лево|мини|Светлинската крива на V1369 Кентаур изведена од податоците на АЗНПЅ.
**V1369 Кентаур** (Centauri), позната и како **Нов Кентаур** (Nova Centauri) **2013**, ― поранешна светла нова во соѕвездието Кентаур, што се случила во 2013 година. Откриена била на 2 декември 2013 година од аматерскиот астроном Џон Сич во Австралија со јачина од 5,5 степени. На 14 декември 2013 година го достигнала својот врв со јачина од околу 3,3 степени, што ја прави најсветлата нова досега на овој милениум.

Нов Кентаур 2013 била забележана како емитува гама-зраци помеѓу 7-10 декември 2013 година од вселенскиот телескоп со гама-зраци „Ферми“. Новата продолжила да се осветлува во гама-зраци и врвот се совпаднал со вториот оптички максимум на 11 декември 2013 година.

Свифтовата гамозрачна испуштачка мисија открила емитување на X-зраци од Нов Кентаур на 18 и 25 февруари 2014 година и 8 март 2014 година.
мини|Местоположбата на V1369 Кентаур (заокружена со црвено).
Во јули 2015 година било објавено дека литиум бил откриен во материјал исфрлен од Нов Кентаур 2013 година. Ова е првпат литиум да биде откриен во систем на нова. Откриената количина била помала од милијардитиот дел од масата на Сонцето. Ова откритие е значајно затоа што поддржува теорија дека дополнителниот литиум што се наоѓа во ѕвездите на населението I (во споредба со ѕвездите од населението II) доаѓа од нови.

## Поврзано

* Список на нови во галаксијата Млечен Пат

## Наводи

* Главно биро за астрономски телеграми - Извештаи за следење на минливи објекти - PNV J13544700-5909080

## Надворешни врски

* Нова со гола око во Кентаур
* Генератор на светлинска крива: Податоци АЗНПЅ за Nova CEN 2013
* Меѓународен индекс на променлива ѕвезда

Категорија:Астрономски тела откриени во 2013 година
Категорија:Променливи ѕвезди со ознаки
Категорија:Кентаур (соѕвездие)
Категорија:Нови
Иван Јанески

**Иван Јанев Јанески** ( во  —  во близина на  и ) — македонски партизан, борец за слобода на Македонија и учесник во НОВ.
[лево|мини|314x314пкс|Споменик за загинатите борци во [Македонија во Втората светска војна|НОВ, кои загинале сите заедно, меѓу кои ѝ Иван Јанески.]]

## Животопис
По завршувањето на основното училиште, започнал да го изучува механичарскиот занает. Како металски работник, тој имал можност да го согледа тешкиот живот, а подоцна ѝ намерите на окупаторот, поради што се определил за борба против него. Во текот на 1943 година станал член на СКОЈ и им се приклучил на борците од Групата баталјони. Станал командир на вод, а бил ѝ инструктор. Во 1944 година над селата Локов и Буринец, несреќно загинал заедно со комесарот Коле Канински ѝ уште тројца други соборци, испробувајќи минофрлач.

## Поврзано

* Кичево и Кичевско во НОВ
* Коле Канински
* Трифун Пановски
* Наум Божиновски
* Марјан Лазевски

## Наводи


Категорија:Учесници во НОБ
Шукрија Исеиноски

**Шукрија Акиов Исеиноски** ( во  —  во ) — македонски партизан од турска народност, борец за слобода на Македонија и учесник во НОВ.

## Животопис
Пред окупацијата бил на работа во Белград. Определен за борба против окупаторот, станал член на СКОЈ. Во Народноослободителната војска се приклучил во есента 1943 година. Загинал во една борба со германскиот окупатор во есента 1944 година при ослободувањето на Ваљево.

## Поврзано

* Кичево и Кичевско во НОВ
* Исеин Исеиноски

## Наводи


Категорија:Учесници во НОБ
V339 Делфин

десно|мини| Светлинската крива на V339 Делфин од податоците на АЗНПЅ.
**V339 Делфини** (Delphini) или **Нов Делфин** (Nova Delphini) **2013** (**PNV&nbsp;J20233073 +2046041**) ― светла нова ѕвезда во соѕвездието Делфин. Откриена била на 14 август 2013 година од аматерскиот астроном Коичи Итагаки во Јапонија и потврдена со телескопот Ливерпул на Ла Палма. Новата се појавила со величина од 6,8 степени кога била откриена и достигнала врв со јачина од 4,3 степени на 16 август 2013 година. Нова се произведува со спојување на насобраниот материјал на потомокот на новата на белото џуџе, добиен од неговата придружна ѕвезда. Така системот на новата е бинарна ѕвезда и класична нова. Белото џуџе е јаглеродно-кислородно бело џуџе, со проценета маса од 1.04 ± 0.02 . сè уште не постои спогодба за тоа што е бинајниот орбитален период; проценките се движат од 3,15 часа до 6,43 часа. 
мини|Местоположбата на В339 Делфин (заокружена со црвено).
V339 Делфин е првата нова што била забележана дека синтетизира елемент литиум. Производство на литиум-7 од распаѓање на берилиум-7, што било забележано при ветрот што дува од новата. Ова е првиот директен доказ за снабдувањето со литиум на меѓуѕвездената средина од астрономски објект. Литиум-7 е кревок во околината во средината на една нова, така што исфрлањето од околината во средината е неопходно за набљудување на литиум. Берилиумот бил произведен со соединување на хелиум-3 со хелиум-4. Нуклеосинтезата на литиум е важна во проучувањето на хемиските изобилства во универзумот.

## Поврзано

* Список на нови во галаксијата Млечен Пат
* Нов Кентаур 2013

## Наводи

* Главно биро за астрономски телеграми, PNV J20233073+2046041 Извештаи за следење на минливи објекти

## Дополнителна литература

* 

## Надворешни врски

* Небо и телескоп, Светла нова во Делфин
* FastSWF, Анимација од 2013-2014 година на еволуција на Нов Делфин (hgg) 

Категорија:Астрономски тела откриени во 2013 година
Категорија:Променливи ѕвезди со ознаки
Категорија:Делфин (соѕвездие)
Категорија:Нови
V598 Крма

**V598 Крма** (Puppis) ― името дадено за новата во галаксијата Млечен Пат. **USNO-A2.0 0450-03360039**, каталошки број за ѕвезда, која била откриена дека е многу посветла од нормално во емитувањата на X-зраци на 9 октомври 2007 година, од страна на XMM-Њутн телескопот на Европската вселенска агенција. На крајот, ѕвездата била потврдена за 600 пати посјајна од нормалната со телескопот Магелан-Клеј во опсерваторијата Лас Кампанас во Чиле.

Новата е службено именувана како V598 Крма (Puppis) и е „една од најсветлите речиси една деценија“. И покрај нејзината осветленост, новата очигледно била пропуштена од аматери и професионални астрономи сè додека XMM-Њутн не го забележал необичниот извор на Х-зраци додека се вртел од една цел на друга. Сенебесното автоматското истражување утврдило дека таа нова се случила на 5 јуни 2007 година.

## Наводи

Категорија:2MASS-објекти
Категорија:Астрономски тела откриени во 2007 година
Категорија:Променливи ѕвезди со ознаки
Категорија:Крма (соѕвездие)
Категорија:Нови
Илија Јанески

**Илија Митов Јанески** ( во  —  во ) — македонски партизан, борец за слобода на Македонија и учесник во НОВ.

## Животопис
Неговото семејство се преселило во населбата Ханриево, каде што работел татко му како железничар. Како напреден младинец, уште од почетокот на Војната, тој се определил за борба против окупаторот. Во борбите за конечното ослободување на Македонија, стапил во Петнаесеттата бригада, а потоа во составот на Петнаесетиот корпус, бил на Сремскиот фронт. Загинал на 12 април 1945 година во борба против Германците кај селото Илинци близу Шид.

## Поврзано

* Кичево и Кичевско во НОВ

## Наводи


Категорија:Учесници во НОБ
Јанкула Јосифоски

**Јанкула Николов Јосифоски** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик на народниот херој Јанкула Јосифоски во селото [Велмевци.]]

## Животопис
По завршувањето на основното училиште, го изучил пекарскиот занает. Како војник во старата југословенска војска бил заробен и однесен во логор во Германија. Во текот на 1944 година, тој се вратил од логор и станал партизан во редовите на Шестата македонска бригада. Учествувал во расчистувањето на балистичките банди во Гостиварско и Тетовско и загинал во една борба против балистите кај Радуша под Шар Планина во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Јордан Јаклески

**Јордан Мицев Јаклески** ( во  — во ) — македонски партизан, борец за слобода на Македонија и припадник на НОВ.

## Животопис
Имал пет браќа (Божин, Спиро, Миле, Славко и Јонче) и една сестра (Симјанка). Неговото семејство се занимавало со земјоделство. Во НОВ на Македонија, тој стапил во есента 1944 година, во редовите на Првата македонска бригада. Со Бригадата учествувал во завршните борби за ослободување на Западна Македонија, а потоа во состав на Петнаесеттиот корпус, тој заминал на Сремскиот фронт, каде загинал во борба против Германците, кај селото Бајмок во април 1945 година на свои деветнаесет години.

## Поврзано

* Кичево и Кичевско во НОВ

## Наводи


Категорија:Учесници во НОБ
Соколе Јованоски

[мини|Спомен обележје за паднатите борци и цивилни жртви во и од [Малкоец, меѓу кои е ѝ името на Соколе Јованоски.]]
**Соколе Темелков Јованоски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Определен за борба против окупаторот, во народноослободителната војска на Македонија, тој стапил во летото 1943 година во редовите на Кичевско - мавровскиот партизански одред. Во септември 1943 година, од слободно Кичево, со четата од комесарот Мирко Милески, загинал на планината Буковиќ за одбрана на слободната територија, каде загинал во нерамна борба со Германците и балистите на 1 октомври 1943 година.

## Поврзано

* Кичево и Кичевско во НОВ
* Славко Јованоски

## Наводи


Категорија:Починати во Буковиќ (планина)
Категорија:Учесници во НОБ
ПУ „Димче Ангелов-Габерот“ - Корешница

**Основно училиште „Димче Ангелов-Габерот“** (официјално: **Подрачно основно општинско училиште „Димче Ангелов-Габерот“ - Корешница**; скратено: **ПООУ „Димче Ангелов-Габерот“**) — подрачно основно училиште во селото Корешница, составен дел на основното училиште „Димче Ангелов-Габерот“ од градот Демир Капија.

Училиштето е именувано по партизанот Димката Ангелов Габерот.

## Историја

Училиштето било изградено во 1955 година.

## Настава

Наставата во училиштето се изведува во пет паралелки на македонски наставен јазик.

## Галерија


Податотека:ОУ „Димче Ангелов Габерот“ - Корешница 2.jpg|Спортскиот терен
Податотека:ОУ „Димче Ангелов Габерот“ - Корешница 3.jpg|Поглед на училиштето


## Наводи

Категорија:Основни училишта во Општина Демир Капија
Категорија:Корешница
Корешница
Чај во пустината (филм)

**„Заштитничко небо“** или **„Чај во пустината“** (англиски: *The Sheltering Sky*) — британско-италијански филм од 1956 година, во режија на Бернардо Бертолучи (Bernardo Bertolucci), кој е автор и на сценариото, заедно со Марк Пеплоу (Mark Peploe). Главните улоги ги толкуваат: Дебра Вингер, Џон Малкович, Кемпбел Скот, Џил Бенет, Тимоти Спол, Амина Анаби и Ерик Ву-Ан. Филмот е заснован врз истоимениот роман на Пол Боулз (Paul Bowles), кој е ангажиран како наратор во филмот. Автор на музиката е јапонскиот композитор Рјуичи Сакамото, а фотографијата е дело на Виторио Стораро. Филмот бил награден со „Златен глобус“ за оригинална музика, а Бертолучи бил номиниран за најдобра режија. 

## Синопсис
Порт и Кит Моресби се богат брачен пар од Њујорк. Тие пристигаат во Северна Африка во потрага по нови сензации и егзотични подрачја, бидејќи нивниот брачен однос е заглавен во рутината. 

Erotska drama. Port i Kit Moresby bogat su i dokon newyorški bračni par umjetničkih sklonosti, koji doputuje u sjevernu Afriku. Njihov bračni odnos opasno nagriza rutina, stoga su u potrazi za novim senzacijama u egzotičnim ambijentima, a društvo im pravi mladi bonvivan George Tunner. Port se već prve noći upusti u nimalo bezazlenu pustolovinu s lokalnom prostitutkom, dok Kit, kako se čini, bezazleno koketira s Tunnerom. Port inzistira da put prema jugu, dublje u saharsko područje, nastave automobilom s gđom Lyle i njezinim ne osobito bistrim sinom Ericom. Kit odluči putovati vlakom, i to s Tunnerom...
## Наводи

Категорија:Британски филмови
Категорија:Италијански филмови
Категорија:Еротски филмови
Категорија:Филмови на англиски јазик
Категорија:Филмови од 1990 година
Категорија:Филмови на Бернардо Бертолучи
Категорија:Филмови со Дебра Вингер
Категорија:Филмови со Џон Малкович
Категорија:Филмови со Кемпбел Скот
Категорија:Филмови со Џил Бенет
Категорија:Филмови со Амина Анаби
Категорија:Филмови со Тимоти Спол
Категорија:Филмови со Ерик Ву-Ан
Цветко Јаковлески

**Цветко Ташков Јаковлески** ( во  —  во ) — македонски партизан, борец за слобода на Македонија и припадник на НОВ.

## Животопис
Роден е во сиромашно семејство кое се занимавало со земјоделство и сточарство. Како младинец се приклучил во воспитните групи во селото, а во ослободителната војска на Македонија, тој стапил во летото 1943 година, во редовите на Кичевско - мавровскиот партизански одред. Со Одредот учествувал во повеќе дејствија. Во септември 1943 година, тој заминал на Буковиќ со младинската чета на Мирко Милески да ја брани слободната територија и загинал на 1 октомври 1943 година во борба против балистите и Германците.

## Поврзано

* Кичево и Кичевско во НОВ
* Мирко Милески

## Наводи


Категорија:Починати во Буковиќ (планина)
Категорија:Учесници во НОБ
Славко Јованоски

**Славко Митанов Јованоски** ( во  —  во ) — македонски партизан, борец за слобода на Македонија и учесник во НОВ.
[лево|мини|Спомен обележје за паднатите борци и цивилни жртви во и од [Малкоец, меѓу кои е ѝ името на Славко Јованоски.]]

## Животопис
По занимање бил земјоделец. Кога бил основан Кичевско - мавровскиот партизански одред во пролетта 1943 година, и кога бил извршен нападот на возот на Пресека, Славко стапил во неговите редови. Со Одредот учествувал во повеќе дејствија низ Копачијата, а кога била нападната четата на Мирко Милески на Буковиќ на 1 октомври, Славко бил упатен на Буковиќ со засилување, но бил фатен од балистите, донесен во Кичево и стрелан на 3 октомври 1943 година во близина на касарната.

## Поврзано

* Кичево и Кичевско во НОВ
* Соколе Јованоски

## Наводи


Категорија:Учесници во НОБ
Основен суд Делчево

**Основен суд Делчево** — суд со основна надлежност сместен во градот Делчево и го опфаќа подрачјето на општините Делчево и Македонска Каменица.

Судот во Делчево ја извршува судската власт во прв степен во рамките на гореспоменатите општини. Основниот суд во Делчево одлучува за сите дела во прв степен по кривични дела и прекршоци извршени на подрачјето на општините.

## Историја

Основниот суд во Делчево, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

Судот започнал со работа во старата зграда која се наоѓа во стариот дел на градот, а од 1977 година судот е сместен во новата зграда, во која е сместен и денес.

## Внатрешна организација

Основниот суд во Делчево е поделен на пет одделенија: приемно, граѓанско, прекршочно, кривично и извршно одделение.

## Поврзано
* Основни судови со основна надлежност во Македонија

## Наводи

## Надворешни врски
* 

Категорија:Судови во Македонија
Категорија:Згради и градби во Делчево
Борје (Гора)

**Борје** () — горанско село во областа Гора, денес во Општина Кукуш, североисточна Албанија. На пописот од 2001 година, селото имало 950 жители.

## Географија
Селото се наоѓа во албанскиот дел областа Гора, во јужните пазуви на Коритник.

## Историја
По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. Борје (*Бо̀рье*) било македонско село со 150 куќи.

На етничката карта на Северозападна Македонија од 1929 г. Афанасиј Селишчев отбелязва *Борье* како македонско село.

Во извештај на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Борје (*Борйе*) било село со 130 куќи на Македонци-муслимани.

Сè до 2015 г. селото било во состав на општината Шиштавец.

## Личности
;Родени во Борје
* Зехрудин Докле (р. 1952) — глумец, режисер и преведувач
* Назиф Докле (1945 – 2014) — јазичар и фолклорист

;Други
* Намик Докле (р. 1946) — политичар со потекло од Борје

## Наводи

Категорија:Гора
Категорија:Кукуш (општина во Албанија)
Категорија:Села во Албанија
Црква „Св. Великомаченик Георгиј“ - Горно Лисиче

**Свети Великомаченик Георгиј** ― македонска православна црква која се наоѓа на северниот крај на населбата Горно Лисиче.

## Историја
Црквата била осветена на 10 март 2013 година

## Галерија

Податотека:Црква „Св. Великомаченик Георгиј“ - Горно Лисиче (2).jpg
Податотека:Црква „Св. Великомаченик Георгиј“ - Горно Лисиче (3).jpg
Податотека:Црква „Св. Великомаченик Георгиј“ - Горно Лисиче (4).jpg


## Поврзано
* Црква „Св. Апостоли Петар и Павле“ - Горно Лисиче

## Наводи

Горно Лисиче
Категорија:Горно Лисиче
Парк „Бановина“

**Паркот Бановина** ― градски парк сместен во средиштето на населбата Горно Лисиче, Скопје. Неговата вкупна површина изнесува 6,000 квадратни метри. Паркот претставува хортикултурно и партерно уредување на дел од местото познато како „Бановина“ во близина на ул. Ѓорѓи Капчев. Тој бил пуштен во 2013 година.

## Историја
Проектот за паркот започнал во 2012 година најавен дека ќе е 6,500 квадратни метри, додека градежните работи за изградба на паркот „Бановина“ започнале на 14 март 2013 година. Паркот бил отворен на 12 септември 2013 година, во присуство на тогашниот градоначалник на Општина Аеродром, Ивица Коневски, тогашниот претседател на Македонија, Ѓорѓе Иванов, и тогашниот министер за здравство, Никола Тодоров. и со тревна површина од 2,310 м2. 

## Особености и содржина
Паркот е со вкупна површина од 6,000 м2, уреден со висока и ниска вегетација. Исто така, во паркот била изградена и црква која сѐ уште не е именувана и не е познато кога ќе биде нејзиното осветување.

## Галерија

Податотека:Парк Бановина - Горно Лисиче (1).jpg|Главниот влез
Податотека:Парк Бановина - Горно Лисиче (2).jpg
Податотека:Парк Бановина - Горно Лисиче (3).jpg|Недовршената црква
Податотека:Парк Бановина - Горно Лисиче (5).jpg


## Наводи

Категорија:Горно Лисиче
Б
Категорија:Знаменитости во Скопје
Парк „Лисиче“

**Паркот Лисиче** ― градски парк сместен во северот на населбата Горно Лисиче, Скопје, покрај реката Вардар.

## Историја
Првично според планот, паркот требал да го носи име „Рајска градина“. Паркот излегол како идеја од седница на Владата во 2012 година кога било најавено дека заеднички ќе го градат Владата и Општина Аеродром. Паркот бил отворен на 28 јули 2016 година.

## Особености и содржина
мини|220п|Паркот гледан од исток.
Паркот е со вкупна површина од 97,000 м2, уреден со летниковци, дрвеста и тревна вегетација.

## Наводи

Категорија:Горно Лисиче
Л
Категорија:Знаменитости во Скопје
Основен суд Гостивар

**Основен суд Гостивар** — суд со основна надлежност сместен во градот Гостивар и го опфаќа подрачјето на општините Гостивар, Врапчиште и Маврово и Ростуше. Воедно, овој суд има и проширена надлежност за подрачјето на судот во Гостивар, а до 2020 година бил надлежен и за судовите во Кичево и Дебар.

Судот во Гостивар ја извршува судската власт во прв степен во рамките на гореспоменатите општини. Основниот суд во Гостивар одлучува за сите дела во прв степен по кривични дела и прекршоци извршени на подрачјето на општините.

## Историја

Основниот суд во Гостивар, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

Согласно 2020 година, претседател на судот е судијата Ељеса Алији. Останати судии биле Бетим Илази, Ваиде Арслани, Весна Попоска, Виолета Нофитоска, Даут Рустеми, Драгослава Веселинова, Емине Мурати, Иљаз Исмаили, Јагода Богданоска, Јетмир Хамзаи, Ќирко Михајлоски, Магдалена Мишоска, Мерита Алиу, Мирослав Петроски, Павле Рафајлоски, Реџеп Асани, Теодора Евтимовска Бојковска, Феми Арслани.

## Внатрешна организација

Работата на Основниот суд во Гостивар е поделен на два судски оддели Кривичен и Граѓански оддел.

## Поврзано
* Основни судови со основна надлежност во Македонија

## Галерија

Основен суд Гостивар (3).jpg|Влезот на судот
Основен суд Гостивар (1).jpg|Судот гледан од кај кејот на Вардар


## Наводи

## Надворешни врски
* 

Категорија:Судови во Македонија
Категорија:Згради и градби во Гостивар
Стадион Горно Лисиче

**Стадионот Горно Лисиче** ― фудбалски стадион кој се наоѓа во Горно Лисиче, Скопје. На игралиштето настапува ФК Горно Лисиче.

Горно Лисиче
Горно Лисиче
Категорија:Горно Лисиче
Детска градинка „Буба Мара“ - Горно Лисиче (објект „Лавче“)

**ЈУДГ „Буба Мара“ - објект „Лавче“** ― детска градинка што се наоѓа во Горно Лисиче, Скопје. Таа е огранок на главната градинка „Буба Мара“.

## Историја
мини|лево|250п|Градинката гледана од југоисток.
Градинката била започната со изградба во почетокот на 2016 година и била отворена на 26 октомври 2016 година. Буџетот за иградбата бил обезбеден од Општина Аеродром и Министерството за труд и социјална политика. Кон јавноста било огласено дека биле потрошени 14 милиони денари.

## Поврзано
* ОУ „Гоце Делчев“

## Наводи

## Надворешни врски
* Службена страница на ЈУДГ „Буба Мара“ - Општина Аеродром

Категорија:Детски градинки во Скопје
Категорија:Горно Лисиче
Ајзенкапел-Фелах

**Ајзенкапел-Фелах** () или **Железна Капла-Бела** () — паланка и општина во округот Фелкермаркт (Великовец) на сојузната покраина Корушка, Австрија. Ова бањско и трговишно место е најјужната општина во Австрија, близу границата со Словенија. Тука живеат значитрелен број Словенци, застапени со своја партија наречена „Единствен список“ (*Enotna lista*).

## Географија
Општината ја зафаќа долината на потокот Фелах (Бела), која се протега во правец север-југ од високите делови на Камничко-савињските Алпи и Караванките до реката Драва. Масивот Обир има голем пештерски систем со сталактити. Во словенија водат два планински превоја: Језерско Седло (Зебергзател) на југозапад кој води до Језерско и помалку прометното Павличево Седло на југоисток кој оди до Солчава.

Општината се состои од малото гратче **Бад Ајзенкапел** (Железна Капла) и извесен број села во страничните долини, поделени на катастарските општини Бад Фелах (Бела), Блазницен (Сподња Плазница), Ебријах (Обирско), Ајзенкапел (Железна Капла), Копрајн Пецен (Под Пецо), Копрајн Зонзајте (Копривна), Лепен (Лепена), Лобниг (Лобник), Рехберг (Реберца), Ремшениг (Ремшеник) и Трегерн (Корте).

## Населени места
Ајзенкапел-Фелах како оштина има 14 населени места. Според пописот од 2001 г. 38&nbsp;% од жителите на општината биле Корушки Словенци, со следнава распределба:

## Историја
мини|десно|Грофовскиот дворец Хагнег.
Почнувајќи од 15 г. по превојот Језерско Седло веќе минувал римски пат во провинцијата Норик. Во 1050 г. се споменува населбата Капела (*Capella*) во Војводството Корушка, наречена по капела на Бриксенкската епископија. Пазариштето на ова место почнало некаде на почетокот на XIII век под власта на војводата Бернард Шпанхајмски. Селото го добило правото на трговиште со документот од 1267/68 г., кога превојот станал важен трговски пат за превезување на сол и железна руда. Од XV&nbsp;век натаму овде работеле неколку железарници. Изградени се утврдувања за одбрана против Османлиите, но и покрај тоа Капел е опустошен во 1473 г. Царот Фридрих III ја обновил паланката и во 1493 г ѝ го доделил денешниот грб.

Општината Капел е основана во 1850 г. и во 1890 г. е преименувана во Ајзенкапел, кога железарството веќе било во опаѓање. Мештаните почнале да се занимаваат со шумарство и угостителство околу лековитите бањи, што почнало да се развива со пуштањето на теснолинејката во Белската Долина (*Vellachtalbahn*) во 1902 г. Ајзенкапел и Фелах конечно се соединиле во 1939 г. Во подоцнежниот дел на Втората светска војна зафрлениот чифлиг Першман кај Копрајн Пецен станал упориште на словенечките партизани — единствениот случај на антифашистички отпор во цела Австрија. На 25 април 1945 г. единици на СС ја нападнале куќата, убивајќи ги нејзините жители.

## Поврзано
* Корушка
* Корушки Словенци
* Австриско-словенечка граница

## Наводи

## Надворешни врски

* Портал на Ајзенкапел (Железна Капла)  

Категорија:Фелкермаркт (округ)
Основен суд Кочани

**Основен суд Кочани** — суд со основна надлежност сместен во градот Кочани и го опфаќа подрачјето на општините Кочани, Зрновци и Чешиново-Облешево. Воедно, овој суд има и проширена надлежност за подрачјето на судовите во: Кочани, Берово, Виница и Делчево.

Судот во Кочани ја извршува судската власт во прв степен во рамките на гореспоменатите општини. Основниот суд во Кочани одлучува за сите дела во прв степен по кривични дела и прекршоци извршени на подрачјето на општините.

## Историја

Основниот суд во Кочани, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

## Внатрешна организација

Основниот суд во Кочани е поделен на пет одделенија: приемно, граѓанско, прекршочно, кривично и извршно одделение. Судот првично започнал да работи во зградата на ул. „Ристо Николов Ристов“ (Циганчето), која и денес постои до градскиот пазар. Во 1964 година е пуштена во употреба новата судска зграда, во која и денес се наоѓа судот.

### Претседатели на судот

Од неговото основање во 1945 година, претседатели на ОС Кочани биле следниве:

* Коце Димитров
* Андреја Весов
* Марко Велков
* Божидар Магдевски
* Симеон Двојаков
* Јане Велинјски
* Глигор Едровски
* Раде Филипов
* Зоран Трајанов
* Никола Михаилов
* Зоран Трајанов
* Никола Михаилов
* Дарко Ристов

## Галерија

Основен суд Кочани 02.jpg|Судската зграда во 2023
Основен суд Кочани 03.jpg|Влезот на судот


## Поврзано
* Основни судови со основна надлежност во Македонија

## Наводи

## Надворешни врски
* 

Категорија:Судови во Македонија
Категорија:Згради и градби во Кочани
Курски Залив

[мини|десно|[Курски Провлак|Курскиот Провлак и Курскиот Залив.]]

**Курски Залив**  (, , , , ) — слатководна лагуна одделена од Балтичкото Море со Курскиот Провлак. Зафаќа површина од . Околу 90&nbsp;% од дотекот на вода доаѓа од реката Неман.

## Human history
Во XIII век подрачјето околу лагуната било дел од земјата на староседелските Курши и Пруси. Подоцна се тоа граничело со историската област Мала Литванија. На северниот крај на провлакот има отвор кон Балтичкото Море, и на ова место Тевтонските витези во 1252 г. го основале своето упориште Мемелбург и градот Мемел, наречен Клајпеда во меѓувоениот и повоениот период кога оваа област ѝ е одземена на Германија и доделена на Литванската ССР.

Новата меѓувоена државна граница одела по реката која се влева во заливот кај Русне (*Ruß*). Долните 120&nbsp;км од течението во Германија се нарекувале Мемел, а горниот дел во Литванија е Неман, на соодветниот јазик. Границата го двоела и полуостровот близу малото одморалишно место Нида (*Nidden*); јужниот дел на Курскиот Провлак и заливот останале во Германија сè до 1945 г.

Оваа граница денес е граница помеѓу Русија и Литванија, бидејќи германскиот дел јужно од реката (тогаш во Источна Прусија) со градот Кенигсберг станал ексклавата на Русија наречена Калининградска Област.

### Курсениеки
Денес Курсениеките се речиси изумрен балтички народ кој живее долж Курскиот Провлак, но во 1649 г. нивните населби се протегале од Мемел (Клајпеда) до Данциг (Гдањск). Со време тие се асимилирале со Германците, освен на Курскиот Провлак, каде и денес имаат скромно присуство.  Сè до осамостојувањето на Латвија по Првата светска војна, Курсениеките биле сметани за Латвијци поради јазичната сличнсст. По оваа основа Латвијците полагале право на Курскиот Провлак, Мемел и други територии во Источна Прусија, но подоцна се откажале од тој пристап.

## Природа и екологија
[мини|десно|[Едреник во Курскиот Залив.]]
Курскиот Залив настанал околу 7.000 години п.н.е. и претставува слатководна лагуна. Просечната длабочина изнесува 3,8&nbsp;м. Се одликува со голем степен на биоразновидност, иако страда од загадување на водата.

## Поврзано
* Вислански Залив
* Курски Провлак
* Неман

## Наводи

## Надворешни врски

* Курски Залив на GenWiki 
* Курски Залив  — Голема руска енциклопедија 

Категорија:Лагуни
категорија:заливи в
Категорија:Заливи во Русија
Категорија:Заливи во Литванија
Категорија:Географија на Калининградската Област
Категорија:Литванско-руска граница
Задарски Архипелаг

мини|Задарскиот Архипелаг
**Задарски Архипелаг** (, ) — островска група во Јадранското Море во близина на градот Задар. Групата опфаќа 300 острови и островчиња.

## Главни острови

* Вир 
* Вргада
* Галешњак
* Дуги Оток
* Зверинац
* Зечево
* Иж
* Лавдара
* Ошљак 
* Пашман
* Рава
* Ривањ
* Сеструњ
* Тун Вели
* Угљан

## Наводи

Категорија:Острови во Хрватска
Категорија:Острови во Јадранското Море
Категорија:Задарска жупанија
Основен суд Ресен

**Основен суд Ресен** — суд со основна надлежност сместен во градот Ресен и го опфаќа подрачјето на општината Ресен.

Судот во Ресен ја извршува судската власт во прв степен во рамките на гореспоменатата општини. Основниот суд во Ресен одлучува за сите дела во прв степен по кривични дела и прекршоци извршени на подрачјето на општината Ресен.

## Историја

Основниот суд во Ресен, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година. Најпрвин работел како судско одделение, а од 1974 година работи како редовен суд.

## Внатрешна организација

Основниот суд во Ресен е поделен на пет одделенија: приемно, граѓанско, прекршочно, кривично и извршно одделение. На почетокот во 1945 година работел во долниот кат на куќата на Котларовци, сместена на ул. „29 Ноември“, спроти зградата на Сарајот. По 1996 година, судот е сместен во нова зграда во центарот на градот.

### Претседатели на судот

Од неговото основање во 1978 година, претседатели на ОС Ресен биле следниве:

* Киро Никовски

## Поврзано
* Основни судови со основна надлежност во Македонија

## Наводи

## Надворешни врски
* 

Категорија:Судови во Македонија
Категорија:Згради и градби во Ресен
Основен суд Крива Паланка

**Основен суд Крива Паланка** — суд со основна надлежност сместен во градот Крива Паланка и го опфаќа подрачјето на општините Крива Паланка и Ранковце.

Судот во Крива Паланка ја извршува судската власт во прв степен во рамките на двете гореспоменати општини. Основниот суд во Крива Паланка одлучува за сите дела во прв степен по кривични дела и прекршоци извршени на подрачјето на општините Крива Паланка и Ранковце.

## Историја

Основниот суд во Крива Паланка, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

Првично, судот започнал да работи како Околиски суд во Крива Паланка во трошна куќа наречена „Баба Виткина куќа“, која се наоѓала зад сегашната зграда на полициската станица, пред некогашниот сточен пазар. Во 1956 година, судот се преместил во просториите на некогашниот Офицерски дом во Крива Паланка, во непосредна близина на старата автобуска станица и на градскиот плоштад.

Во 1973 година судот добил нова судска зграда, во која започнал да работи од 1974 година. Истата се наоѓа непосредно до градскиот плоштад. Во 2003 година, судската зграда била обновена и бил дограден уште еден кат на судската зграда.

## Внатрешна организација

Основниот суд во Крива Паланка е поделен на пет одделенија: приемно, граѓанско, прекршочно, кривично и извршно одделение.

### Претседатели на судот

Од неговото основање во 1945 година, претседатели на ОС Крива Паланка биле следниве:

* Радован Тошев Јовановски (1945-1953)
* Солтир Казанџиски (1953-1959)
* Благоја Павловски (1959-1961)
* Васил Петковски (1961-1970)
* Ѓоко Алексовски (1971-1979)
* Симеон Ристовски (1980-1986)
* Благој Ангеловски (1986-1996)
* Ѓоко Алексовски (1997-2001)
* Благица Ѓошевска (2002-2006)
* Славица Ѓорѓиевска (2006-2010)
* Лоза Илиевска (2010-2014)
* Анкица Димитровска (2015-денес)

## Поврзано
* Основни судови со основна надлежност во Македонија

## Наводи

## Надворешни врски
* 

Категорија:Судови во Македонија
Категорија:Згради и градби во Крива Паланка
Благоја Јовески

**Благоја Силјанов Јовески** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште, бидејќи немал можност да го продолжи своето образование, се занимавал со земјоделство. Определен за борба против окупаторот се приклучил во редовите на Седмата бригада. Учествувал во завршните борби во Македонија, а потоа заминал на Сремскиот фронт каде загинал во борба против Германците, во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Младиот Били Јанг

**„Младиот Били Јанг“** (англиски: *Young Billy Young*) — американски филм од 1969 година, во режија на Берт Кенеди (Burt Kennedy), кој е автор и на сценариото, засновано врз романот на американскиот писател Хенри Вилсон „Хек“ Ален. Главните улоги ги толкуваат: Роберт Мичам (Robert Mitchum), Енџи Дикинсон (Angie Dickinson), Роберт Вокер Јуниор (Robert Walker Jr.), Дејвид Карадин (David Carradine), Џек Кели (Jack Kelly), Џон Андерсон (John Anderson), Пол Фикс (Paul Fix), Вилис Боучи (Willis Bouchey), Перли Баер (Perley Baer), Роберт Андерсон (Robert Anderson), Дина Мартин (Deana Martin) и Родолфо Акоста (Rodolfo Acosta). Филмот е снимен кон крајот на 1960-тите, пресвртниот период за вестерн-филмовите, и претставува интригантно и возбудливо остварување, проткаено со хумор, кое привлекува и со психолошки изнијансираниот мотив на одмаздата. Исто така, филмот се одликува и со одлична фотографија, дело на хари Страдлинг Јуниор, како и со ефектна музика, дело на Шели Ман. 

## Синопсис
Младиот револвераш Били Јанг (го игра Вокер Јуниор), заедно со Џеси Бун (го игра Карадин), убива мексикански генерал и мора да избега преку границата во Тексас. Џеси останува без коњот, а патем налетува на Бен Кејн (го игра Мичам), некогашен шериф во Доџ Сити, кој го бара убиецот на својот син. Сега, Бен работи како заменик на шерифот и го повикува Били да му се придружи и така да го отстрани сомневањето дека тој е убиецот. Така, Бен станува ментор на младиот Били. Тогаш, во градот пристигнува привлечната барска танчерка Лили (ја игра Дикинсон)...

## Наводи

Категорија:Американски филмови
Категорија:Вестерни
Категорија:Филмови на англиски јазик
Категорија:Филмови од 1969 година
Категорија:Филмови на Берт Кенеди
Категорија:Филмови со Пол Фикс
Категорија:Филмови со Дејвид Карадин
Категорија:Филмови со Роберт Андерсон
Категорија:Филмови со Родолфо Акоста
Категорија:Филмови со Енџи Дикинсон
Категорија:Филмови со Роберт Мичам
Категорија:Филмови со Џек Кели
Категорија:Филмови со Дина Мартин
Категорија:Филмови со Роберт Вокер Јуниор
Категорија:Филмови со Џон Андерсон
Категорија:Филмови чие дејствие се одвива во Тексас
Категорија:Филмови чие дејствие се одвива во Ново Мексико
Категорија:Филмови засновани на романи
Александар Јованоски

**Александар Јованов Јованоски** ( во  —  во ) — македонски партизан, борец за слобода на Македонија и учесник во НОБ.

## Животопис
Потекнувал од селско семејство кое претежно се занимавало со земјоделство и грнчарство. Во народноослободителната војска на Македонија, тој стапил во есента 1944 година како партизан во Првата македонска бригада. Загинал во борбите за конечното ослободување на Македонија, во ноември 1944 година кај селото Подмоље, Охридско.

## Поврзано

* Кичево и Кичевско во НОВ

## Наводи


Категорија:Учесници во НОБ
Лубе Јоноски

**Лубе Ѓорѓиов Јоноски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил пекарски работник и работел во Белград, од каде по окупацијата се вратил во своето село. Како напреден младинец, започнал да работи во народно ослободителниот одбор во селото. Во есента 1943 година се приклучил во Групата баталјони, а подоцна ѝ во Првата македонско-косовска бригада. Со Бригадата бил во егејскиот дел на Македонија, од каде, по борбите кај Богомила, со дел од Бригадата се вратил на кичевскиот предел. Неговото враќање во селото, било откриено од страна на балистите кои го фатиле и го предале на бугарските фашистички полицајци во Брод, а тие го убиле во април 1944 година.

## Поврзано

* Размена Јоноска
* Кичево и Кичевско во НОВ

## Наводи


Категорија:Починати во Македонски Брод
Категорија:Жртви на Бугарската окупација на Македонија во Втората светска војна
Категорија:Учесници во НОБ
Јас Методи Патче од Охрида

**„''Јас Методи Патче од Охрида''“** — македонска народна песна. Песната е посветена на охридскиот револуционер Методија Патчев. Песната има ајдутски карактер.

## Текст
-Јас Методи Патче од Охрида
ослободен од битолски затвор.
Па си тргнав за Охрида града,
там' не најдов ни мајка, ни татко.
Там' си најдов верната бисерка,
верната бисерка, малихерка.

Па си тргнав за Прилепа града,
за Прилепа, село Кадиново.
Там' си најдов верната дружина,
верната дружина, договорна.
Слово држи Методија Патчев:
напред браќа, борба да водиме.

Се зададе силната потера,
силната потера, кавалерија.
Поарџија сите си куршуми,
оставија само еден куршум.

Слово држи Методија Патче:
ајде браќа да се убиеме.
Навртија пушки во градите.
Прв се уби Методија Патче,
а по него целата дружина.

## Надворешни врски
* Јас Методи Патче од Охрида (текст и музика) на pesna.org преку web.archive.org

Категорија:Македонски народни песни
Категорија:Македонски ајдучки песни
Јас си појдов во Битола

**„''Јас си појдов во Битола''“** — македонска народна песна. Песната е посветена на некојси заљубен Битолчанец и некоја си Ленче. Песната има љубовен карактер.

## Текст
-Јас си појдов во Битола,
јас си појдов во Битола,
јас си појдов во Битола, Ленче бре,
занает да научам.

Не научив занаетот,
не научив занаетот,
не научив занаетот, Ленче бре,
тук научив љубовта.

Љубовта е слатко нешто,
љубовта е слатко нешто,
љубовта е слатко нешто, Ленче бре,
кој не љуби не знае.

## Надворешни врски
* Јас си појдов во Битола (текст и музика) на pesna.org преку web.archive.org

Категорија:Македонски народни песни
Категорија:Македонски љубовни песни
Јаничари одат, мамо

**„''Јаничари одат, мамо''“** — македонска народна песна. Песната е посветена на некоја си мајка чиј што син и бил одземен од јаничарите. Песната има општествен карактер.

## Текст
-Јаничари одат, мамо
од село во село,
голем зулум прават,
машки деца земаат мамо,
земаат, потурчуваат,
млади моми, грабаат мамо,
анами ги прават.

Зеле ми го, зеле мамо,
Стојана на мајка,
зеле и одвеле,
а Стојан ми беше, мамо,
единец на мајка.
А Стојан ми беше, мамо,
единец на мајка.

Плакала е многу време
Стојанова мајка,
сè за Стојана плачеше,
косите ѝ побелеле,
очите ѝ истекле.
Косите ѝ побелеле,
очите ѝ истекле.

## Надворешни врски
* Јаничари одат, мамо (текст и музика) на pesna.org преку web.archive.org

Категорија:Македонски народни песни
Мито Јовески

**Мито Трпков Јовески** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од НОБ во [Јагол, на кој е испишано името на Мито Јовески и неговите соборци од селото.]]

## Животопис
Потекнувал од селско сиромашно семејство. Уште како млад бил принуден да оди на печалба во Белград и да работи како пекарски работник. Работел сè до окупацијата, а потоа се вратил во своето село каде продолжил со активна работа против фашистичкиот окупатор. Бидејќи бил мобилизиран од окупаторските албанско-италијански власти во пролетта 1943 година, се обидел да фати врска со партизаните, но не успеал и во текот на летото избегал од окупаторските редови и се приклучил во Кичевско-мавровскиот партизански одред. Со Одредот учествувал во повеќе акции низ Кичевско. Учествувал и во првото ослободување на Кичево и како храбар борец заминал на планината Буковиќ, во четата на комесарот Мирко Милески како претстража на слободната територија и загинал во борбите против Германците и балистите, на 1 октомври 1943 година со својот другар Душан Јовески.

## Поврзано

* Кичево и Кичевско во НОВ
* Душан Јовески
* Мирко Милески

## Наводи


Категорија:Починати во Буковиќ (планина)
Категорија:Учесници во НОБ
Данела Арсовска

**Данела Арсовска ** (родена на  година) — македонски економист, активист, политичар и градоначалник на Град Скопје.

## Образование
Арсовска се стекнала со диплома од областа на правото на Универзитетот „Св. Кирил и Методиј“. Таа е магистер по економија и извршно образование од Универзитетот во Оксфорд (2 дена онлајн курс) и Универзитетот во Шефилд.&nbsp;Држела низа академски и советодавни положби во Македонија и на меѓународно ниво, и држела предавања за развојни теми на универзитети и конференции. Арсовска течно зборува македонски, англиски, германски јазик, а зборува и бугарски и српски јазик.

## Кариера
Во 2014 година, Арсовска била избрана за претседател на Македонските стопански комори — Сојуз на национални стопански комори, промовирајќи економска соработка на национално и меѓународно ниво, врз основа на начелатана слободна трговија и фер конкуренција. Таа била назначена за претседател на Македонската унија на организации на работодавачи во 2015 година.

На национално ниво, Арсовска била претставник во Собранието на Република Македонија, Национален совет за европска интеграција од 2016 година. Таа била член и на Советот за јавно приватно партнерство во Владата на Република Македонија. 

### Политичка кариера
Во пресрет на локалните избори во Македонија 2021, Данела Арсовска ја истакнала својата кандитатура како независен кандидат за градоначалник на Скопје. Во брз рок го исполнила условот за кандидатура, собирајки ги потребните гласови за номинација. Зад независната кандитатурата за градоначалник, таа добила поддршка од ВМРО-ДПМНЕ и нејзините коалициони партнери од албанскиот политички блок Алијанса за Албанците и Алтернатива, како и од голем број познати скопски интелектуалци, уметници и видни граѓани.

### Меѓународна кариера
Арсовска била на неколку позиции на високо ниво во меѓународни меѓувладини организации и исто така има низа експертски позиции. Била дел од панелот при Светската банка ICSID во Вашингтон, САД од 2016 година. Во 2017 година била назначена за членка на Судот за помирување и арбитража на ОБСЕ во Женева, Швајцарија, а исто така е и член на Постојаниот арбитражен суд во Хаг, Холандија од 2017 година.

Арсовска е македонски претставник во Меѓународната стопанска комора (МКС) и избрана членка на Генералниот совет во Светската федерација на комори.

## Награди и признанија
Како признание за нејзината работа во 2018 година, Светскиот инвестициски форум за деловни ангели ѝ ја доделил наградата „*Најдобар модел на деловна жена во Југоисточна Европа*“. Во 2019 година на 6 Самит на претприемачи од Централна и Југоисточна Европа, Арсовска била наградена со Признание за посебен придонес во развојот на претприемништвото. Во 2020 година Арсовска била наградена со сертификат за заслуга од Кунио Микурија, генерален секретар на Светската царинска организација, како признание за нејзиниот придонес во развојот на царината. Признанието ѝ го врачил генералниот директор на македонската царинска управа.

## Наводи

Категорија:Политичари од Скопје
Категорија:Правници од Скопје
Категорија:Македонски економисти
Категорија:Градоначалници на Град Скопје
Категорија:Апсолвенти на Правниот факултет „Јустинијан I“ - Скопје
Душан Јовески

**Душан Стојмиров Јовески** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од НОБ во [Јагол, на кој е испишано името на Душан Јовески и неговите соборци од селото.]]

## Животопис
По завршувањето на основното училиште, бил принуден да оди на печалба во Белград каде работел како пекарски работник. Во Белград станал член на УРС-овите синдикати, а подоцна ѝ член на СКОЈ. По окупацијата, се вратил во своето родно село каде пројавил голема активност за целите на народно ослободителното движење. Во пролетта 1943 година, бил мобилизиран од италијанските воени власти, успеал да побегне и да се вклучи во редовите на Кичевско - мавровскиот партизански одред. Со Одредот учествувал во повеќе борби низ Кичевско, а најпосле заминал на Буковиќ како претстража на слободната територија заедно со својот другар и соселанец, Мито Јовески. Загинал на 1 октомври 1943 година во борба против Германците и балистите.

## Поврзано

* Кичево и Кичевско во НОВ
* Мито Јовески
* Мирко Милески

## Наводи


Категорија:Починати во Буковиќ (планина)
Категорија:Учесници во НОБ
Китка (Осогово)

*:За планинскиот врв на [[Китка]], видете [[Китка (Китка)]].*

**Китка** () — врв на Осоговските Планини со височина од 1327,6&nbsp;м. Низ него минува границата помеѓу Македонија и Бугарија.

Најблиски населени места се Мала Црцорија (маалото Белавинци) од македонска страна и Жеравино (поточно неговата Чергарска Маала) од бугарска.

Според некои извори Китка е најзападната точка на Бугарија. На врвот се наоѓа граничната пирамида број 105. На околу 800 метри во правец запад-северозапад е граничната пирамида бр. 106, во која е тромеѓата помеѓу Македонија, Бугарија и Србија, што би значело дека Китка не е најзападната точка во земјата. Во 2015 г. е утврдено дека вистинската најзпадна точка на Бугарија е седло кај врвот Вршка Чука () во Видинската област, на крајниот северозапад од државата.

## Поврзано
* Осогово
* Македонско-бугарска граница

## Наводи

Категорија:Врвови во Македонија
Категорија:Врвови во Бугарија
Категорија:Осогово
Категорија:Мала Црцорија
Категорија:Општина Ќустендил
Категорија:Македонско-бугарска граница